hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Շուշեցի Արարատ Աղասյանը օկուպացված Շուշիում  ապրիլի  22-ին տեղի ունեցած աշխարհի ադրբեջանցիների 5-րդ համագումարի կադրեր է նաում ու պապանձվում՝ Ալիևը իր բնակարանից ընդամենը մի քանի մետր հեռավարության վրա է զվարճանում, իսկ ինքն ընտանիքի հետ դրսում է հայտնվել:
Ադրբեջանի իշխանությունները Շուշին օկուպացնելուց հետո հողին են հավասարեցրել բանկելի թաղմասերը: Արարատն ադրբեջանական լրատվամիջոցների հրապարակած կադրերից տեսել է, որ իր բնակարանը դրանց թվում է:
«Մեր ընդհանուր թաղամասը քանդել են՝ շենքերով, բնակարաններով, սեփական տներով ու ավտոտնակներով, լրիվ քանդել են, Շուշիում հիմա մեր թաղամասն ու այլ թաղամասեր գոյություն չունեն»,- ասում է նա:
Կնոջ և երկու երեխաների հետ տեղահանված 45-ամյա Արարատ Աղասյանն ընտանիքի հետ Շուշիից հեռացել է պատերազմի ժամեր անց, երբ թշնամին սկսել է ինտենսիվ հրետանակոծել բերդաքաղաքը:
«Առավոտ կոֆե էինք խմում, կրակոցի ձայներ լսեցի, հելա բալկոն՝ տեսա պատերազմ է: Շատ վատ իրավիճակ էր, բեզպիլոտնիկներով խփում էին, թե՛ զորամասերին, թե՛ քաղաքին: Տղայիս ճանապարհել ենք պատերազմ և մենք քաղաքից դուրս ենք եկել»-ասում է Արարատ Աղասյանը:
Արարատը Շուշիում երկու տուն և մեկ ավտոտնակ է թողել, ասում է՝ լիքը տուն ուներ, բնակարանում ոչ մի բանի կարիք չկար, իսկ հիմա դրսում է: Արցախի ու Հայստանի կառավարություներն էլ արդեն մեկ ու կես տարի է տեսանելի քայլեր չեն ձեռնարկում, որ ղարաբաղյան առաջին պատերազմի մասնակից, առաջին կարգի հաշմանդամություն ունեցողին մի տանիքով ապահովի: Արցախից վարչապետի ու նախարարների մակարդակով խոստումներ են եղել, բայց ապարդյուն՝ Արարատը դրսում է:
«Ես 2021 թվականի օգոստոսին Արցախի պետնախարար Արտակ Բեգլարյանի հետ եմ հանդիպել, խոսել, որ իմ տան հարցը պետք է լուծվի, ես գնամ Ղարաբաղ: Ասել եմ իմ բնակարանի հարցը լուծեք: Ասել են հիմա հնարավորություն չկա, մինչև դեկտեմբեր կլուծենք, բայց չեն լուծել: Հիմա զանգում եմ Արտակ Բեգլարյանին, որ ասեմ ինձ այստեղից դուրս են հանում՝ չի պատասխանում: Բերակամիս եմ ուղարկել, որ գնա մտնի մոտ, չեն թողել, մի շաբաթից հանդիպել է, ասել է՝ խնդիրից տեղյակ ենք, իր համար մի հարմար տարբերակ կգտնենք: Սրանից հետո ինձ Արտակ Բեգլարյանի օգնականն ասում է, որ այս հարցով մենք չենք կարող զբաղվել, տարածքային կառավարման նախարարությունն է զբաղվում: Զանգում եմ տարածքային՝ փոխնախարար Հայկ Վարդանյանին, մեր Շուշիի բնակիչ է: Իմ զանգից հետո այս հունվարին Արցախից չորս հոգով գալիս են հյուրանց ինձ հետ նստում խոսում են, որից մեկն էլ նախարար Հայկ Խանումյանն էր: Իրենք էլ ասում են, որ մինչև փետրվարի վերջ իմ խնդիրը լուծելու են, բայց մինչև հիմա դրսում եմ»,- ասում է Արարատ Աղասյանը:
Նա հիմա ընտանիքի հետ բնակվում է Ծաղկաձորի «Գոլդեն Փելիս» հյուրանոցում, հինգ աստղանի այդ շենքում միայն Արարատի ընտանիքն է ու երկու անվտանգության աշխատակից: Շենքը վերջերս մասնավորեցրել է, Արարատն էլ գիտի, որ վաղ, թե ուշ սեփականատերը իրեն դուրս է հրավիրելու, որ վերանորոգում սկսի:
«Այս շենքն էլ հիմա վաճառվել է, միայն մենք ենք մնացել….այստեղ մեզ համար ամեն ինչ խնդիր է: Ձմեռն ընդհանրապես ճանապարհները փակվում են, դեպք է եղել հունվարին, որ տեղ ենք գնացել, բայց չենք կարողացել բարձրանալ՝ փրկարարներ ենք կանչել: Ես այստեղ մնալու ժամանակ չունեմ, ինչքան շուտ դուրս գամ իմ օգուտն է»,- ասում է:
Արարատն այս իրավիճաում դիմում է Հայաստանում և սփյուռքում բնակվող հայերին, խնդրում է յուրաքանչյուրի օգնությունը՝  դրամահավաք կազմակերպելու և տուն գնելու համար, նշում է՝ հույս չունի, որ պետությունը կփոխհատուցի իր կործրած բնակարններից թեկուզ մեկը:
Նախորդ նյութըՊետական դավաճանության դեպք․ սպան 1400 դոլարով գաղտնի տեղեկություններ է հաղորդել թշնամուն
Հաջորդ նյութըԳրանցվել է 1 բռնության դեպք, ինչպես նաև՝ տարատեսակ այլ ճնշումների 12 դեպք.ԶԼՄ-ների իրավունքների խախտումների մասին զեկույց
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Նյու Յորքում կայացել է Փաշինյանի և Բլինքենի հանդիպումը
Փաշինյանը հանդիպել է ՆԱՏՕ-ի գլխավոր քարտուղարի հետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.